اؤلوم گلیر آردیمدان
نره یه کوشسام بوراکماییر بیله بیرآن
اؤلوم دئدیگین اؤزگه دئییل
اؤلوم دئدیگین حایاتین قارانلیق کؤلگه سی دیر
اؤلوم......
منبع: وبلاگ زنگین
دیز چؤکوب قارشیندا دوعا ائدیرم،
اوجالاردان اوجا بیلیرم سنی.
ساخلا اؤز یانیندا روحومو، آللاه،
بیر ده بو دونیایا گتیرمه منی.
سیرلی رؤیالاریم داغیلاجاق سا،
آرزوم گؤزلریمده بوغولاجاق سا،
عذابیم منیله دوغولاجاق سا،
بیر ده بو دونیایا گتیرمه منی.
نامردی مردیندن چوخ اولاجاق سا،
عالیم آج، گئدالار توخ اولاجاق سا.
یارانمیشلار بیرگون یوخ اولاجاق سا،
بیر ده بو دونیایا گتیرمه منی.
بو دونیا ذوؤق- صفا وئرمه سه اگر،
هر درده بیر شفا وئرمه سه اگر،
عزراییل استعفا وئرمه سه اگر
بیر ده بو دونیایا گتیرمه منی.
بو یالان دونیانین ترس آیناسی وار،
سئوینجه بنزه ین چوخ بلاسی وار.
تکرار گؤرمه ییمین نه معناسی وار؟-
بیر ده بو دونیایا گتیرمه منی.
گؤردوم بو دونیانی، قورو قفس دیر،
سن بیزه وئردییین عبرتلی درس دیر.
بیر دفعه پئشیمان اولموشام، بس دیر!-
بیر ده بو دونیایا گتیرمه منی.
دیز چؤکوب قارشیندا دوعا ائدیرم،
اوجالاردان اوجا بیلیرم سنی.
ساخلا اؤز یانیندا روحومو، آللاه،
بیر ده بو دونیایا گتیرمه منی.
"نصرت کسمنلی"
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab